Жіңішке (қала)

**Жіңішке** () — Украинаның Херсон облысындағы қала. Жіңішке ауданының әкімшілік орталығы. 2022 жылдың 24 ақпанынан бастап оны Ресей Федерациясының қарулы күштері басып алды.

Ол Азов теңізінің жағасында, Жіңішке бұғазы арқылы өтетін автомобиль көпірімен байланыстырылған Арабат белінің аяғына қарама-қарсы орналасқан.

## Тарихы
Жіңішке қаласының тарихы Saline (Салине) елді мекеннің атауынан басталады. Шығанақ, оның бойында орналасқан Жіңішке қаласы мен порты өз атауын түркілердің «дженике» — жіңішке сөзінен алған. Бұл атау генуездіктердің Шығыс Қырымдағы үстемдігі кезеңімен байланысты деген тағы бір пікір бар. Сол дәуірдегі ең әйгілі ескерткіштердің бірі — Судақ қаласындағы генуездік бекініс. Бұл бізге өте жақсы жағдайда жеткен ортағасырлық Еуропаның бекіністерінің бірі. Бұл бекініс құрылысының алғашқы кезеңі Византия дәуірінде болды, құрылыстың кейінгі, негізгі кезеңі генуездік уақытқа (XIV-XV ғасырлар) жатады, сондықтан оны әдетте Генуездік деп атайды. XIII—XV ғасырларда Қырымдағы билікті Қырым татарларымен бөліскен генуездік көпестер теңіз саяхаттарында портоландар деп аталатын карталарды пайдаланды. Гразиосо Бенинкаса портоласында 1474 жылы Азов теңізінің солтүстік жағалауында, соның ішінде Жіңішке ауданында үш рет Салине (Saline) елді мекені белгіленді — Жіңішкеге дейін осылай аталды.

Жіңішке Азов теңізі жағалауының солтүстік-батыс бөлігінде, Арабат белінің солтүстік шеті Үтлік көлтабанын Сывашпен байланыстыратын Жіңішке бұғазымен түйісетін жерінде орналасқан. Адамдар бұл аумақта ежелден бері мекендейді. Солтүстік Азов теңізінің отарлық қалалары 1 мыңжылдықтың ортасынан біздің заманымызға дейін толыққанды өмір сүрді. «Птолемей бойынша Қара теңіз жағалауының картасында» көрсетілген Азов теңізінің солтүстік-батыс жағалауындағы грек елді мекендері, Акра және Лейан қазіргі Жіңішкенің маңында, ал Жаңа бекініс – оның аумағында орналасты. Мұны 1562 жылы ағылшын Антоний Дженкинсон құрастырған «Қырым және оны шайып жатқан теңіздер картасы» және фламандық географ және картограф Абрахам Ортелийдің «Жер әлемінің көрінісі» (Бельгия, 1590 жыл) атты бірінші географиялық атлас растайды. Арабат белінің ұшына қарама-қарсы, дәл қазіргі Жіңішкенің орнында Неонтихос (Neontichos) елді мекені, ал сәл шығысқа қарай - Леанум (Leanum) және Акра (Acra) қалалары көрсетілген.

Көптеген ондаған жылдар бойы өлкетанушылар Жіңішкедегі қырым татарларының немесе түрік бекінісінің қалдықтарын іздеп келді. Олар мұнда Қырым хандығы кезінде, бірақ қаладан қашық жерде әскери бекініс болғанын растай алды.

Атақты түрік саяхатшысы Евлия Челеби Жіңішке бекінісін 1640 жылы Қырым ханы Арабат белінің аяғында салған тақтайлы шатыр мен темір қақпасы бар бекініске арналған «Әдемі Женишке қамалына мадақ» деп аталатын тұтас тарауын бөліп көрсеткен. Әр жерде бекіністі мұнара деп атайды. «Женишке қамалы» бекініс-мұнара болды деп болжау қисынды.

1772 жылғы әскери картада Геники аймағында батарея белгісі бар. Бұл кезде орыс әскерлері уақытша бекіністерді қажетсіз деп талқандады: кінәз В.М.Долгоруков әскерінің бір бөлігі 1771 жылдың жазында түбекке басып кіріп, Кефені басып алып, барлық іргелес аумақтарды түрік әскерлерінен азат етті. Осыдан кейін ұзақ уақыт бойы соғыс қимылдары жалғасқанымен, картада 1772 жылғы түрік және орыс күштерінің шынайы тепе-теңдігін көрсететін татар-түрік бейнелемесі жоқ. Арабат және Тавриядағы басқа да стратегиялық нүктелер (олардың ішінде Жіңішке) Ресей империясының бақылауында болды.

XIX—XX ғасырлар тоғысында Таурия губерниясы Мелитопол уезіне қарасты мемлекеттік ауыл, кент, орын (1837 жылдан бастап) және қала (1903 жылдан бастап) Жіңішке балық, тұз және астық саудасымен танымал болды. Оның маңында, негізінен, Жоңғар түбегінде атақты арнауыт бидайы өсірілді. Астық экспортқа шығарылды. Портта Англия, Франция және басқа елдердің кемелері арқандап тұрды.

1897 жылы Жіңішке қаласында 2816 яһуди (халықтың 34,9%), 1910 жылы — 4786 (36,9%), 1914 жылы — 4874 яһуди және 42 қарайым, 1923 ж. — 1841 яһуди, 1926 ж. — 1799, 1939 ж. — 947 яһуди өмір сүрді.

Жіңішкедегі яһуди қауымы 1850 жылдары құрылды, сол уақытта синагога, яһуди зираты және хевра кадиша пайда болды.

1905 жылы Жіңішке қаласында үш күндік яһуди аласаты болды.

Бірінші дүниежүзілік соғыс кезінде Жіңішкеге көп босқындар келді; 1916 жылы босқындарға арналған әйелдер мектебі мен ошақ ашылды. 1918 жылы Австрия-Мажарстан оккупациондық билігі бүкіл қауымды концлагерге жіберді.

1924 жылы Жіңішке қаласында «ЛКСМУ Ромный ұйымы атындағы Еңбек коммунасы» яһуди ұжымшары, 1925 жылы «Надежда» және «Тикво» ұжымшарлары ұйымдастырылды.

1941 жылы 16 қыркүйекте неміс әскерлері қаланы басып алды.

1941 жылы 2-4 қазанда Жіңішке қаласында зондеркоммандо 10А 300-ден астам яһудиді атып тастады.

1943 жылы 30 қазанда кеңес әскерлері қаланы азат еткенімен, ауданда тағы 5 ай шайқасты.

2014 жылдың 26 наурызында Украина әскерінің десантшылары Ресей Федерациясы Қара теңіз флотының МАРС-75 навигациялық станциясын басып алды. Жергілікті тұрғындардың айтуынша, ресейлік әскерилер станциядан екі ай бұрын кетіп қалған еді. Бұрын гидрографиялық нысандар 1997 жылы қол қойылған мемлекетаралық келісімге сәйкес Қара теңіз флоты жалға алған мүлік тізбесіне енгізілмеген болатын, ал 2007 жылдың желтоқсанында Херсон экономикалық соты станцияны Украина билігіне беру туралы қаулы қабылдады, бірақ Ресей іс жүзінде нысанды беруден бас тартты.

2022 жылы 24 ақпанда Ресейдің Украинаға басып кіруі кезінде Жіңішкені орыс әскерлері басып алды. Бұл күні Украина Әскери-теңіз күштері Ресей әскерлердің алға жылжуын бәсеңдету үшін Арабат бұғазы арқылы өтетін автомобил көпірін жарып жіберді. Дәл осы уақытта жарылысты жүзеге асырған сарбаз Виталий Скакун жарылыстан қайтыс болды. Жарылыс орнынан түсірілген  азаматтық көліктің суда жатқанын көруге болады. Көпірдің бір жартысы опырылып, екінші жартысы көлік жүргізу мүмкіндігін сақтап қалды.

2022 жылдың 6 наурызында қалада украинашылдардың митингі өтті.

2022 жылдың 12 наурызында қала әкімі Александр Тулупов қалыптасқан жағдайда жұмыс істей алмайтынын айтып, қызметінен кетті. Осыдан кейін ресейлік әскерилердің қала басшысы етіп Қырымнан келген Геннадий Сивакты тағайындалғандығы хабарланды.

2022 жылғы 18 сәуірде орталық алаңдағы жергілікті әкімшілік ғимаратының алдындағы тұғырға 2015 жылы декоммунизация туралы заң бойынша бұзылған Ленин ескерткішінен өзгеше ескерткіш орнатылды; әкімшілік ғимаратында Ресей Федерациясының туы мен Жеңіс туы көтерілді.

## Климаты
Қала құрғақ дала зонасында орналасқан, климаты қоңыржай және субтропиктік. Ең жылы ай — шілде айы, орташа температурасы 23,6°С. Ең суық ай — қаңтар айы, орташа температурасы -2,5°С.

## Тұрғындары

## Көлік
Соңғы жылдары Жіңішке қаласының теміржол инфрақұрылымы қала қонақтары мен Арабат беліне саяхаттайтын туристерге ыңғайлы болу үшін жаңартылды.

Жіңішкедегі қоғамдық көліктер автобустармен ұсынылған. Жазда айлақ істейді, жеке кемелермен Бөрі аралына баруға болады.

Жіңішке автобекетінен Жіңішке ауданының барлық елді мекендеріне жетуге болады. Херсон, Николаев, Днепр, Запорожя, Винница сияқты қалаларға да бағыттар бар.

## FM-радиостанциялары
* 88.5 MHz— KISS FM
* 90.8 MHz — Радио Мейдан
* 91.6 MHz— Xit FM
* 100.7 MHz — UA:Украинское радио
* 101.4 MHz — Мейдан
* 101.8 MHz — Ретро FM
* 102.6 MHz — Радио «Промінь»
* 103.0 MHz — Армия-FM
* 103.6 MHz — Херсон FM
* 104.1 MHz — Радио НВ
* 104.4 MHz — Power FM
* 105.3 MHz — Radio ROKS
* 105.9 MHz — Крым. Реалии.
* 106.8 MHz — Русское Радио Украина
* 107.8 MHz — Херсон FM

## Оқу орындары
* № 1 мектеп
* Жіңішке лицейі (бұрынғы № 2 орта мектеп, сосын гимназия)
* № 3 мектеп
* № 4 мектеп
* Шипажайлы жалпы білім беретін мектеп-интернат
* 9 кешкі мектебі (бұрынғы № 6 мектеп)
* № 17 ӘЖМ
* № 27 КТМ
* Медицина мектебі
* Херсон ұлттық техникалық университетінің факультеті
* ЖТБ (Жас техниктер бекеті)
* ЖНБ (Жас натуралистер бекеті)
* Харьков Ұлттық қала шаруашылығы академиясының факультеті
* Жіңішке қаласының музыка мектебі

## Діни ұйымдары
* Әулие Мәриәмнің туу ғибадатханасы
* «Өмір сөзі» толық інжіл шіркеуі
* Иегова Куәгерлерінің Қауымдастығы
* Інжілдік христиан-баптисттер шіркеуі
* 7-күн адвентистік шіркеуі
* «Ислам» мұсылман қауымы
* Хабад» яһуди қауымы

## Көрікті жерлері
* Жіңішке шамшырағы
* Жіңішке өлкетану мұражайы
* Қызғылт көл

## Галерея

Сурет:Henichesk.png|Қалаға кіре берістегі стела
Сурет:Геніческ вокзал.jpg|Теміржол вокзалы
Сурет:Генический морской порт.jpg|Жіңішке теңіз порты
File:R47 Road in Henichesk.jpg|Жіңішкеде кіре берістегі Р 47 тас жолы
File:Henichesk monument.jpg|Ұлы Отан соғысы кезінде Жіңішке үшін шайқаста қаза тапқан жауынгерлерге арналған ескерткіш
File:Будинок першої Ради робочих, солдатських та селянських депутатів, м. Генічеськ.jpg|Мәдениет үйі
File:Будинок першого ревкому м. Генічеська.jpg|Жіңішке қаласының бұрынғы бірінші революциялық комитетінің ғимараты
File:Генічеська станція екстренної медичної допомоги.jpg|Жедел жәрдем станциясы
File:Генический пролив (карта 1860-х годов).jpg|Жіңішке қаласының ескі картасы


## Дереккөздер

Санат:Украина қалалары